Ŝtata prizono San Quentin

La Ŝtata prizono San Quentin (oficiala angla nomo San Quentin State Prison) estas la plej malnova prizono de Kalifornio. Ĝi ekfunkciis en julio de 1852 en kantono Marin kaj havas la areon de 1,7 kvadrataj kilometroj. San Quentin akceptis virajn kaj virinajn juĝitojn ĝis 1933, kiam ekfunkciis la virina prizono en Tehachapi rande de la Mojave-dezerto en la kantono Kern. La prizono havas lokon por 3317 juĝitoj, sed ofte estis kaj nuntempe estas troplenigita. Tie okazas ofte ekzekutoj, ekde 1994 ne plu en gasĉambro, sed per mortiga injekto. Ekzekutitaj en San Quentin Louise Peete (n. 1880; m. 1947) Harvey Murray Glatman (n. 1927; m. 1959) Caryl Chessman (n. 1921; m. 1960) William Bonin (n. 1947; m. 1996) Stanley Williams (n. 1953; m. 2005) Clarence Ray Allen (n. 1930; m. 2006) Vidu ankaŭ Black Guerrilla Family